S-387/2012

Mál þetta, sem dómtekið var þriðjudaginn 12. júní 2012, er höfðað með ákæru lögreglustjórans á höfuðborgarsvæðinu, útgefinni 22. maí 2012, á hendur A-kk-þgf M-kk-þgf Þ-kk-þgf, kt. 000000-0000, Lækjarvaði 2, Reykjavík, fyrir eftirtalin auðgunarbrot framin á árinu 2011:

1. Fyrir þjófnað, með því að hafa, aðfaranótt 10. júní 2011, brotist inn í sumarbústað nr. 74b við Dagverðarnes í Skorradal, með því að brjóta þar glugga og stolið þaðan 5 flöskum af áfengi.

2. Fyrir þjófnað, með því að hafa í félagi við P-kk-þf M-kk-þf Þ-kk-þf, á tímabilinu frá 26. október til 10. nóvember 2011, brotist inn í verslunina Nettó, Hverafold 1-3 í Reykjavík með því að spenna þar upp hurð á lager verslunarinnar og stolið þaðan sjónvarpstækjum af gerðinni Denver.

3. Fyrir tilraun til þjófnaðar og fjársvika með því að hafa, sunnudaginn 4. desember 2011, í versluninni IKEA, Kauptúni 4 í Garðabæ, í félagi við P-kk-þf M-kk-þf Þ-kk-þf, reynt að stela skrifborðsstól með því ganga með stólinn að sjóðsvél og framvísa tilhæfulausu blaði, sem reikningi við starfsmann verslunarinnar og þannig reynt að beita blekkingum til að reyna komast yfir stólinn að andvirði 16.950 krónur en þurft frá að hverfa.

Telst þetta varða við 244. gr. og til vara 248. gr., sbr. 20. gr. almennra hegningarlaga nr. 19/1940, er varðar 3. ákærulið.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu Samkaupa hf., kt. 000000-0000, er krafist skaðabóta úr hendi ákærða að fjárhæð 1.399.968 krónur auk vaxta samkvæmt 8. gr. laga um vexti og verðtryggingu nr. 38/2001 frá 27. nóvember 2011 en síðan dráttarvaxta samkvæmt 9. gr. vaxtalaga til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði játar þá háttsemi sem honum er gefin að sök í ákæru að öðru leyti en því að hann neitar að hafa brotist inn í verslun Nettó, sbr. 2. ákærulið, og kveðst aðeins hafa stolið þaðan einu sjónvarpstæki. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök í 1. og 3. ákærulið. Að því er 2. ákærulið varðar verður ákærði sakfelldur samkvæmt játningu sinni. Brot ákærða samkvæmt 1. og 2. ákærulið varða við 244. gr. almennra hegningarlaga, en samkvæmt 3. ákærulið við 245. gr., sbr. 20. gr. sömu laga.

Ákærði er fæddur í desember 1989. Samkvæmt sakavottorði gekkst hann 1. september 2008 undir viðurlagaákvörðun vegna eignaspjalla. Hann gekkst 2. mars 2010 undir lögreglustjórasátt vegna fjársvika. Hinn 24. nóvember 2011 var ákærði dæmdur í þriggja mánaða fangelsi, skilorðsbundið í tvö ár, fyrir þjófnað og gripdeild. Loks gekkst ákærði 21. mars 2012 undir viðurlagaákvörðun vegna ölvunaraksturs. Með broti því sem ákærði er sakfelldur fyrir samkvæmt 3. ákærulið hefur hann rofið skilorð refsidómsins frá 24. nóvember 2011, en brot samkvæmt 1. og 2. ákærulið voru framin fyrir uppkvaðningu þess dóms. Verður skilorðsdómurinn tekinn upp og ákærða dæmd refsing í einu lagi fyrir öll brotin, sbr. 60. gr., 77. og 78. gr. almennra hegningarlaga. Þykir refsing ákærða hæfilega ákveðin fimm mánaða fangelsi.

Ákærði er í máli þessu sakfelldur fyrir þjófnað á sjónvarpstæki úr verslun Nettó, sbr. 2. ákærulið, og hefur hann bakað sér skaðabótaábyrgð vegna þess tjóns sem af broti hans hlaust. Samkvæmt gögnum málsins nam útsöluverð sjónvarpstækis af Denver gerð 26“ 69.998 krónum. Verður ákærði dæmdur til greiðslu skaðabóta sem þeirri fjárhæð nemur, auk vaxta sem í dómsorði greinir. Þá verður ákærði dæmdur til að greiða 31.375 krónur í málskostnað, vegna kostnaðar bótakrefjanda við lögmannsaðstoð, og hefur þá verið tekið tillit til virðisaukaskatts.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur að meðtöldum virðisaukaskatti.

Af hálfu ákæruvaldsins flutti málið E-kk-nf E. L-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, A-kk-nf M-kk-nf Þ-kk-nf, sæti fangelsi í fimm mánuði.

Ákærði greiði Samkaupum hf., kt. 000000-0000, 69.998 krónur auk vaxta samkvæmt 8. gr. laga um vexti og verðtryggingu nr. 38/2001 frá 27. nóvember 2011 til 17. mars 2012, en með dráttarvöxtum samkvæmt 9. gr., sbr. 1. mgr. 6. gr., sömu laga frá þeim degi til greiðsludags og 31.375 krónur í málskostnað.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 75.300 krónur.

R-kvk-nf H-kvk-nf